Diari Oficial de la Generalitat Valenciana


Sumari del DOGV 7642, del 23-10-2015 (2015/8520)

RESOLUCIÓ de 14 d'octubre de 2015, de la Direcció General de Política Educativa, per la qual es resol la convocatòria extraordinària per a autoritzar el projecte experimental del contracte-programa subscrit entre els centres sostinguts amb fons públics i l'Administració educativa en què s'inclou el desenvolupament de programes de compensació educativa, per al curs 2015-2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8520


Data del document
:   14-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 14 d'octubre de 2015, de la Direcció General de Política Educativa, per la qual es resol la convocatòria extraordinària per a autoritzar el projecte experimental del contracte-programa subscrit entre els centres sostinguts amb fons públics i l'Administració educativa en què s'inclou el desenvolupament de programes de compensació educativa, per al curs 2015-2016. [2015/8520]  
Amb la finalitat d'atendre les necessitats de l'alumnat que requereix compensació educativa, en el marc del que disposen l'Ordre de 4 de juliol de 2001, de la Conselleria de Cultura i Educació, per la qual es regula l'atenció a l'alumnat amb necessitats de compensació educativa (DOCV 4044, 17.07.2001) i l'Ordre 52/2015, de 15 de maig, de la Conselleria d'Educació, Cultura i Esport, per la qual s'estableixen els procediments per a l'autorització als centres sostinguts amb fons públics del projecte experimental del contracte-programa subscrit entre aquests centres i l'Administració educativa en què s'inclou el desenvolupament de programes de compensació educativa (DOCV 7528, 19.05.2015).  
  
Considerant que els centres públics i privats concertats que es consignen en els annexos I i II de la present resolució sol·liciten, per a desenvolupar les seues actuacions de compensació educativa, una dotació extraordinària de recursos personals per al curs 2015-2016, a l'empara del que preveu el punt 6 de l'article 9 de l'esmentada Ordre 52/2015.  
Revisades les sol·licituds dels centres i la proposta d'autorització extraordinària realitzada per les direccions territorials amb competències en matèria d'educació; l'òrgan instructor elabora la proposta d'assignació de recursos humans a aquests centres, i una vegada que la comissió de seguiment haja elaborat el preceptiu informe, l'eleva al director general de Política Educativa.  
En l'exercici de les facultats delegades per la consellera d'Educació, Cultura i Esport en la disposició addicional tercera de l'Ordre 52/2015, fent ús de les atribucions que em confereix la disposició final primera de l'Ordre de 4 de juliol de 2001 i en virtut de les competències que m'atribueix el Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, vista la proposta del Servei d'Avaluació i Estudis, aquesta Direcció General de Política Educativa resol:  
  
  
Primer. Autorització  
1. Autoritzar i publicar, amb caràcter extraordinari, per al curs escolar 2015-2016 la dotació de recursos humans per al desenvolupament de programes i mesures adreçades a la compensació educativa en els programes experimentals de contracte-programa en els centres públics que es consignen en l'annex I de la present resolució.  
2. Autoritzar i publicar, amb caràcter extraordinari, per al curs escolar 2015-2016, la dotació d'hores addicionals per al desenvolupament de programes i mesures adreçades a la compensació educativa en els programes experimentals de contracte-programa en els centres privats concertats que es consignen en l'annex II de la present resolució.  
3. Desestimar i publicar, per al curs escolar 2015-2016, la sol·licitud de dotació de recursos humans per al desenvolupament de programes i mesures adreçades a la compensació educativa en els programes experimentals de contracte-programa, en la fase extraordinària, dels centres que consten en l'annex III de la present resolució.  
  
Segon. Recursos humans  
1. Proposar a la Direcció General de Centres i Personal Docent la concessió, per al curs 2015-2016, dels recursos humans per al centres públics indicats en l'annex I i la dotació d'hores per als centres privats concertats indicats en l'annex II, a fi de fer possible el desenvolupament de les actuacions de compensació educativa autoritzades en els centres inclosos en els annexos I i II.  
2. La dotació prevista en aquesta resolució serà addicional a la concedida a cada centre segons la Resolució d'11 de setembre de 2015, de la Direcció General de Política Educativa, per la qual es resol la convocatòria per a autoritzar el projecte experimental del contracte-programa subscrit entre els centres sostinguts amb fons públics i l'Administració educativa en què s'inclou el desenvolupament de programes de compensació educativa.  
  
Tercer. Contracte-programa  
1. La direcció dels centres públics i privats concertats ha d'actualitzar, en cada cas, el pla d'actuació del seu contracte-programa, tenint en compte els recursos addicionals concedits per al desenvolupament de les actuacions de compensació educativa en aquesta resolució extraordinària.  
2. D'acord amb allò que s'ha indicat en l'article 5 de l'Ordre 52/2015, de 15 de maig, de la Conselleria d'Educació, Cultura i Esport, el pla d'actuació s'incorporarà a la planificació general del centre i s'integrarà en el seu funcionament amb la coordinació d'un membre de l'equip directiu.  
  
Quart. Producció d'efectes  
La present resolució produirà efectes l'endemà de publicar-se en el Diari Oficial de la Comunitat Valenciana.  
  
Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Investigació en el termini d'un mes a comptar de l'endemà de notificar-se o publicar-se. Tot això de conformitat amb el que disposen els articles 107, 114 i 115 de la Llei 30/1992, del Règim Jurídic de les Administracions Públiques i del Procediment Administratiu Comú.  
  
  
València, 14 d'octubre de 2015.- El director general de Política Educativa: Jaume Fullana Mestre.